༄༅། །གཙུག་ཏོར་དྲི་མ་མེད་པའི་གཟུངས་ལ་འཇུག་པ་(མངོན་རྟོགས་)
བཞུགས་སོ། །
༄༅༅། །ད་ནི་དེ་བཞིན་གཤེགས་པའི་རིགས་ཀྱི་གཙུག་ཏོར་དྲི་མ་མེད་པའི་གཟུངས་
ལ་འཇུག་པར་བྱ་སྟེ། དེ་ལ་ཡང་དབང་བསྐུར་བ་དང་། རྒྱུད་བཤད་པ་དང་། མན་ངག་སྦྱིན་
པའོ། །དབང་བསྐུར་བས་ཡང་མངོན་པར་རྟོགས་པ་སྔོན་དུ་འགྲོ་བ་ཅན་ཡིན་པས། དེའི་མངོན་
པར་རྟོགས་པ་རྒྱས་པ་བརྗོད་པར་བྱ་སྟེ། དེ་ལ་འདིར་དབང་བསྐུར་ཞིང་རྗེས་སུ་གནང་བ་ཐོབ་
པ། དམ་ཚིག་དང་སྡོམ་པ་དང་ལྡན་པའི་སྔགས་པས་དབེན་ཞིང་ཡིད་དུ་འོང་བའི་གནས་སུ།
ཕྱགས་དར་ལ་སོགས་པ་བྱ་ཞིང༌། རྟེན་དང་མཆོད་པ་བཤམས་ནས་ཐོ་རངས་ལངས་ལ། ཨཽ་
བཛྲ་རཀྵ་རཀྵ་སརྦ་བུདྡྷ་ཨ་དྷིཥྛ་ན་མཿ༔ཙི་ཝསྟ་སྭཱ་ཧཱ། ཞེས་པའི་སྔགས་རྒྱས་གོས་གོན་ཏེ། ཨོཾ་
བཛྲ་ཀྲོ་དྷ་མ་ཧཱ་བ་ལ་ཡཱ་ཧཱ་ན་ད་ཧ་པ་ཙ་བི་དྷན་པ་ཡ་ཨུཙྪུཥྨ་ཀྲོ་དྷ་ཧཱུཾ་ཕཊ། ཅེས་པའི་སྔགས་
རྒྱས་གནས་ཁང་ནས་ཕྱི་རོལ་ཏུ་འགྲོ་བར་བསྲུངས་ནས། མཚོ་ལ་སོགས་པར་སོང་སྟེ། ༀ་ཧ་
ན་ཧ་ན་བཛྲ་བཛྲ་ཧ་ན། ཞེས་པའི་སྔགས་རྒྱས་ཆུའི་བགེགས་གསལ། ཨོཾ་བཛྲ་ཧ་ར་ཧཱུཾ། ཞེས་
པས་དྲིལ་ཕྱི་བྱ་ཞིང༌། ན་མོ་བཛྲ་ཡ། ཧཱུཾ་ཧ་ན་དྷུ་ན་མ་ཐཱི་བ་དྷ་ན་སཱ་ཡཱ་ཨུད་པ་དྷ་ཡཱ་ཕཊ། ཅེས་
པའི་སྔགས་རྒྱས་ཆུའི་བགེགས་བཅོམ་ནས། ན་མོ་རཏྣ་ཏྲ་ཡ་ཡཱ། ན་མ་ཙནྡྲ་བཛྲ་པ་ན་ཡེ། མ་
ཧཱ་ཡཀྵ་སེ་ན་པ་ཏ་ཡེ། ན་མོ་རཏྣ་བཛྲ་ཀྲོ་དྷ་ཡ། མ་ཧཱ་དྀཊྚོ་ཏ་ཀ་ཊ་བེ་ར་བཱ་ཡཱ། ཏདྱ་ཐཱ།
ཨོཾ་ཨ་
མྲྀ་ཏ་ཀུནྜ་ལི། ཁ་ཁ། ཁཱ་ཧཱི་ཁཱ་ཧཱི། ཏིཥྛ་ཏིཥྛ། བྷན་དྷ་བྷན་དྷ། ཧ་ན་ཧ་ན། ད་ཧ་ད་ཧ། གརྫ་
གརྫ། བི་སྥོ་ཊ་ཡ་བི་སྥོ་ཊ་ཡཱ། སརྦ་བ་ྣ་བེ་ན་ཡ་ཀཱན། མ་ཧཱ་ག་ན་པ་ཏི། ཛཱི་བི་ཏྭ་ཨནྟ་ཀ་ར་
ཡ་སྭཱ་ཧཱ། ཞེས་པའི་སྔགས་རྒྱས་ཆུ་དཀྲུགས་ཏེ། ༀ་ཨ་མྲྀ་ཏེ་ཧཱྃ་ཕཊ། ཅེས་བཟླས་པས་ཅི་
དགར་ཁྲུས་བྱས་ལ། དེ་ཉིད་ཀྱི་སྔགས་བཟླས་ནས་དབང་བསྐུར་ཏེ་དྲིལ་ཕྱི་བྱས་ནས། ཨོཾ་སུ་
སིད་དྷི་ཀཱ་རི་ཧཱུཾ། ཞེས་པས་གཙུག་ཏོར་བཅིངས་ལ་ཉེ་རེག་བྱ་སྟེ། སོ་ཤིང་ཡང་དོར་ནས། ཨཽ་
-451-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཀཱི་ལི་ཀཱི་ལི་བཛྲ་ཧཱུཾ་ཕཊ།
ཅེས་པའི་སྔགས་རྒྱས་ཕྱི་རོལ་བསྲུངས་ལ་ལྷ་ཁང་དུ་བཞུགས་ནས།
ཨོཾ་དྷུ་ན་བཛྲ་ཧཱ། ཞེས་བཟླས་པའི་ལས་ཀྱི་རྡོ་རྗེ་བཅངས་ཤིང་། ཨོཾ་རུ་རུ་སྤུ་རུ་ཛཱ་ལ་ཏིཥྛ་སིངྒྷ་
ལོ་ཙ་ནི་ཨརྠ་ས་དྷ་ནི་སྭཱ་ཧཱ། དཀོན་མཆོག་གསུམ་ལ་ཕྱག་འཚལ་ལོ། །བྱང་ཆུབ་སེམས་
དཔའ་སེམས་དཔའ་ཆེན་པོ་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ། །
མཐོང་བ་དང་ནི་ཐོས་པ་དང་། །རེག་པ་ནི་དྲན་པའང་རུང༌། །བདག་ནི་སེམས་ཅན་
ཐམས་ཅད་ཀྱིས། །ནད་རྣམས་ཀུན་གྱི་གསོས་གྱུར་ཅིག། ཏདྱ་ཐཱ། ཀ་ཊེ་བེ་ཀ་ཊེ། ཀཾ་ཀ་ཊ། ཀ་
ཊེ་བི་ཀ་ཊེ་བྷ་གྷ་ཝ་ཏི། བི་ཛ་ཡེ་སྭཱ་ཧཱ། ཞེས་བཟླས་ཏེ། ཛི་ན་ཛིཀ་བཟླས་པའི་ཀུ་ཤ་གཙང་
མའི་བསང་བྱེད་སྲིན་ལག་ལ་བཏགས་ནས་ལས་སྔགས་ཀྱིས་མཆོད་པ་བསང་ཞིང༌། ༀ་སུ་
སིདྡྷི་ཀ་ར་སྭཱ་ཧཱ། ཞེས་བཟླས་པའི་བསང་གཏོར་བྱས་ལ། ཛི་ན་ཛིཀ་གི་སྔགས་ཀྱིས་རང་གི་སྤྱི་
བོར་བསང་གཏོར་བྱས་ཏེ། དེ་ཉིད་བཟླས་པའི་སྲུང་སྐུད་མགུལ་བར་བཅིང་ཞིང་བསྲུངས་པས་
ཕྱག་རྒྱས་མགོ་བོ་ལ་སོགས་པར་རེག་གོ། དེ་ནས། ༀ་བཛྲ་ཀ་ཝ་ཙི་ཌི་ཌཱ་བྷན་ཧཱུཾ་ཛ། ཧཱུྃ་ཛྭ་ལ་
སྭཱ་ཧཱ། ཞེས་པའི་སྔགས་རྒྱས་གོ་བགོ་ཞིང༌། སྲུང་བ་ཆེན་པོའི་ཕྱག་རྒྱ་དང་སྔགས་དེ་ཉིད་བཟླས་
ཤིང་ནད་ཐམས་ཅད་སྲུང་ངོ༌། །
དེ་ནས། ཨོཾ་ཀཱི་ལི་ཀཱི་ལི་བཛྲ་བཛྲ་བྷུར་བྷན་དྷ་བྷན་དྷ་སྭཱ་ཧཱ། ཕྱོགས་ཀྱི་བགེགས་སྦྱང་
ལ། ༀ་སུ་སིདྡྷི་ཀཱ་ར་ཛཱ་ལ་ཏི། ཨ་ནན་ཏ་མུར་ཏ་ཡེ་ཛྭ་ལ་ཛྭ་ལ། བྷན་དྷ་བྷན་དྷ། ཧ་ན་ཧ་ན་ཧཱུཾ།
ཞེས་པའམ། ༀ་ཛྭ་ལ་ཧཱུཾ། ཞེས་པའི་སྔགས་བཟླས་ཤིང་ཁྲོ་བོ་ལེགས་སྒྲུབ་ལ་སོགས་པ་མེ་
རབ་ཏུ་འབར་བས་རྡོ་རྗེའི་གུར་དུ་གྱུར། བྷུ་ཨོཾ་ཨ་མྲྀ་ཏོད་བྷ་ཝ་ཧཱུྃ་ཕཊ། ན་མོ་རཏྣ་ཏྲ་ཡ་ཡཱ། ན་
མ། ཙཥྛ་བཛྲ་པ་ན་ཡེ། མ་ཧཱ་ཡཀྵ་སེ་ན་པ་ཏ་ཡེ། ཨོཾ་སུམ་བྷ་ནི་སུམ་བྷ་ནི་ཧཱུཾ། གྲྀཧྣ་གྲྀཧྣ་ཧཱུྃ།
གྲྀཧྣ་པ་ཡ་གྲྀཧྣ་པ་ཡ་ཧཱུཾ། ཨ་ན་ཡ་ཧོ་བྷ་ག་ཝན་བིརྱ་རཱ་ཛཱ་ཧཱུཾ་ཕཊ་སྭཱ་ཧཱ། ཞེས་པའི་སྔགས་ཀྱི་
འཁོར་ཡུག་གི་བགེགས་སྦྱངས་ཏེ་ར་བར་གྱུར། ཨོྃ་ཨེ་ཀ་ཛྭ་ལ་བཛྲ་པ་ཎི་ཧཱུཾ། ས་མ་ཡ་མ་ནུ་
-452-

སྔགས་ལ་འཇུག་པའི་སྒོ་ལས། གཙུག་ཏོར་དྲི་མེད་ཀྱི་སྐོར་བཞུགས།
སྨ་ར་ཧཱུྃ་ཕཊ། ཅེས་པའམ། རྡོ་རྗེ་འབར་བའི་མེ་རིས་ཀྱིས་སྔགས་གང་ཡང་རུང་བ་བཟླས།
ཕྱོགས་བཅུ་ཀུན་ཏུ་ཡེ་ཤེས་ཀྱི་མེ་རབ་ཏུ་འབར་བས་ཁྱབ་པར་གྱུར་པར་བསམས་ནས། ན་མ་
སརྦ་བུདྡྷ་བོ་དྷི་སཏྭ་ནཾ། ཨ་ཝ་རི་ཧཱུཾ་ཁཾ། ཞེས་བཟླས་ཤིང་དུས་གསུམ་མཉམ་པ་ཉིད་ལ་
སེམས་བཞག། དེ་ནས་མཉམ་བཞག་ལས་ལངས་ནས། སངས་རྒྱས་དང་བྱང་ཆུབ་སེམས་
དཔའ་ཐམས་ཅད་ཀྱི་བྱིན་གྱིས་བརླབས་ཀྱི་སྟོབས་དང༌། བདག་གིས་མོས་པ་དང༌། སྨོན་ལམ་
དང་། བསོད་ནམས་ཀྱི་སྟོབས་དང༌། གསང་སྔགས་དང་། རིགས་སྔགས་དང༌། སྙིང་པོ་དང༌།
ཕྱག་རྒྱ་རྣམས་ཀྱི་བདེན་པའི་སྟོབས་ཀྱིས་དེ་བཞིན་གཤེགས་པ་ཐམས་ཅད་ཀྱི་བྱིན་གྱིས་
བརླབས་པའི་ཆོས་ཀྱི་ཕོ་བྲང་རིན་པོ་ཆེ་སྣ་བདུན་གྱི་ཁང་པ་བརྩེགས་མ། གྲུ་བཞི་པ་ཀ་བ་
བཞི་ཟུག་པ། སྒོ་བཞི་དོད་པ། ཤིན་ཏུ་རྣམ་པར་ཕྱེ་བ་མཛེས་པར་བྱས་པ་བཀྲ་བ་ལྟ་ན་སྡུག་
པ། འོད་འབར་བ་ཐེམ་སྐས་བཞི་དང་ལྡན་པ། ཁང་བརྩེགས་ཀྱི་དབུས་དང༌། ཕྱོགས་བཞིར་
འཛམ་བུའི་ཆུའི་གསེར་ལས་བྱུང་བའི་མཆོད་རྟེན་ནོར་བུ་དང་། རིན་པོ་ཆེ་དང་། མུ་ཏིག་གི་དྲ་
བས་བརྒྱན་པ། རིན་པོ་ཆེ་སྣ་བདུན་ལས་བྱུང་བའི་དྲིལ་བུ་གཡེར་ཁའི་དྲ་བས་གཡོགས་པ།
དྲིལ་བུ་དུ་མ་འཕྱང་བ། མེ་ལོང་དང་རྔ་ཡབ་རླུང་གིས་བསྐྱོད་པས་འཁྲོལ་བ། དར་གྱི་ཆུན་པོ་དུ་
མས་མཛེས་པར་བྱས་པ། མེ་ཏོག་གི་ཆུན་པོ་དུ་མས་མངོན་པར་བརྒྱན་པ། མཆོད་རྟེན་ལྔ་ཆར་
གྱི་བུམ་པར་སེང་གེའི་ཁྲི་ལ་པདྨ་དང་ཟླ་བའི་གདན་དང༌། བང་རིམ་རྣམས་ལ་ཡང་པད་ཟླ་དང་
འོག་མ་ལ་པདྨའི་གདན་དང་ལྡན་པ། ཕྱི་ནང་ཀུན་ཏུ་བྱང་ཆུབ་སེམས་དཔའ་ཀུན་ཏུ་བཟང་པོའི་
རྣམ་པར་ཐར་པ་ལས་བྱུང་བའི་མཆོད་པའི་སྤྲིན་གྱི་ཕུང་པོ་ནམ་མཁའ་དང་མཉམ་པ། འཁོར་
བ་ཇི་སྲིད་མ་སྟོངས་ཀྱི་བར་དུ་འཇུག་པར་གྱུར། ན་མ། སརྦ་བུདྡྷ་བོ་དྷི་སཏྭ་ནཾ། སརྦ་ཨུད་ག་
ཏེ་སྨ་ར་ན་ཨི་མཾ་ག་ག་ན་ཁཾ་སྭཱ་ཧཱ། ཞེས་ལན་བརྒྱད་བརྗོད་དོ། །
དེ་ནས། མ་ལུས་སེམས་ཅན་ཀུན་གྱི་མགོན་འགྱུར་ཅིང་། །བདུད་སྡེ་དཔུང་བཅས་མི་
-453-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཟད་འཇོམས་མཛད་ལྷ། །དངོས་རྣམས་མ་ལུས་ཇི་བཞིན་མཁྱེན་གྱུར་པའི། །བཅོམ་ལྡན་
འཁོར་བཅས་འདིར་ནི་གཤེགས་སུ་གསོལ།
།བཅོམ་ལྡན་བསྐལ་པ་གྲངས་མེད་དུ་མ་རུ། །
འགྲོ་ལ་བརྩེ་ཕྱིར་ཐུགས་རྗེས་རྣམ་སྦྱངས་ཤིང༌།
།སྨོན་ལམ་རྒྱ་ཆེན་དགོངས་པ་ཡོངས་
རྫོགས་པ། །ཁྱེད་བཞེད་འགྲོ་དོན་མཛད་དུས་འདིར་ལགས་ན། །དེ་ཕྱིར་ཆོས་དབྱིངས་ཕོ་བྲང་
ལྷུན་གྲུབ་ནས། །རྫུ་འཕྲུལ་བྱིན་རླབས་སྣ་ཚོགས་སྟོན་མཛད་ཅིང༌། །མཐའ་ཡས་སེམས་ཅན་
ཚོགས་རྣམས་བསྒྲལ་བའི་ཕྱིར། །ཡོངས་དག་འཁོར་དང་བཅས་ཏེ་གཤེགས་སུ་གསོལ། །
ཆོས་རྣམས་ཀུན་གྱིས་དབང་ཕྱུག་གཙོ། །བཙོ་མ་གསེར་གྱི་མདོག་འདྲ་ཞིང༌། །ཉི་མ་ལས་ལྷག་
གཟི་བརྗིད་ཆེ། །དད་པས་སྤྱན་ནི་དྲང་བར་བགྱི། །ཞི་ཞིང་ཐུགས་རྗེ་ཆེ་ལྡན་པ། །དུལ་ཞིང་
བསམ་གཏན་ས་ལ་བཞུགས། །ཆོས་དང་ཡེ་ཤེས་ཆགས་བྲལ་བ། །ཀུན་ཏུ་མི་ཟད་ནུས་པ་
ལྡན། །ཚུར་བྱོན་ཚུར་བྱོན་ཞི་བདག་ལྷ། །ཐུབ་པའི་སྐྱེས་མཆོག་ཐམས་ཅད་མཁྱེན། །ཤིན་ཏུ་
ལེགས་བྱས་གཟུགས་བརྙན་ནི། །མཆོད་པའི་གནས་འདིར་གཤེགས་སུ་གསོལ། །འདིར་ནི་
གཟུགས་དང་ལྷན་གཅིག་ཏུ། །འགྲོ་བའི་དོན་དུ་བཞུགས་ནས་ཀྱང༌། །ནད་མེད་ཚེ་དང་དབང་
ཕྱུག་དང༌། །མཆོག་རྣམས་ལེགས་པར་སྩལ་དུ་གསོལ། །ཨོཾ་ཛི་ན་ཛིཀ། ཅེས་པའམ། རང་གི་
སྔགས་རྒྱས་ལན་བདུན་ནམ། ཉི་ཤུ་རྩ་གཅིག་བརྗོད་ལ། བཅོམ་ལྡན་ཐེག་ཆེན་བྱོན་པ་ལགས། །
བདག་ཅག་བསོད་ནམས་སྐལ་པར་ལྡན། །བདག་གི་མཆོད་ཡོན་བཞེས་ནས་ཀྱང༌། །ཐུགས་
ལ་དགོངས་ཤིང་གནང་བར་མཛོད། །བདེ་བར་གཤེགས་སོ་བཅོམ་ལྡན་འདས། །ཚུར་
གཤེགས་འདིར་ནི་བཞུགས་སོ་གསོལ། །བདག་ལས་མཆོད་ཡོན་བཞེས་ནས་ཀྱང་། །འདི་
ཉིད་དུ་ནི་བཞུགས་སུ་གསོལ། །ཨོཾ་སརྦ་ཏ་ཐཱ་ག་ཏ་ག་ག་ན་ས་མ་ཡེ་ཧཱུཾ། ཞེས་པའི་སྔགས་
རྒྱས་མཆོད་ཡོན་ཕུལ་ཏེ། ཕྱོགས་ཐམས་ཅད་དུ་གཏོར་བར་བྱའོ། །
དེ་ནས་སོ་སོའི་ཁམས་ནས། རྫུ་འཕྲུལ་གྱི་ནམ་མཁའ་ལ་གཤེགས་སུ་གསོལ་ཏེ། སྒོ་
-454-

སྔགས་ལ་འཇུག་པའི་སྒོ་ལས། གཙུག་ཏོར་དྲི་མེད་ཀྱི་སྐོར་བཞུགས། ༢༦༽
ནས་བྱོན། དབུས་ཀྱི་གདན་གྱི་སྟེང་དུ་བཅོམ་ལྡན་འདས་ཤཱཀྱ་ཐུབ་པ་སྐུ་མདོག་གསེར་བཙོ་
མ་ལྟ་བུ་མཚན་དང་དཔེ་བྱད་ཀྱི་བརྒྱན་པ་ཕྱག་གཉིས་མཉམ་བཞག་མཛད་པ་ཞབས་གཉིས་
རྡོ་རྗེ་སྐྱིལ་ཀྲུང་གིས་བཞུགས་པ། ཤར་དུ་མི་འཁྲུགས་པ་སྔོན་པོ་གཡས་པ་ས་གནོན། ལྷོར་
རིན་ཆེན་ཏོག་སེར་པོ་གཡས་མཆོད་སྦྱིན། ནུབ་ཏུ་འོད་དཔག་མེད་དམར་པོ་མཉམ་བཞག།
བྱང་དུ་རྔ་སྒྲ་ལྗང་ཁུ་གཡས་སྐབས་སྦིན། གཡོན་ཐམས་ཅད་མཉམ་བཞག་མཛད་པ། དེ་ཐམས་
ཅད་མཚན་དང་དཔེ་བྱད་ལྟ་བས་མཆོག་མི་ཤེས་པ་ཆོས་གོས་ངུར་སྨྲིག་བསྣམས་པ། ཞབས་
རྡོ་རྗེ་སྐྱིལ་ཀྲུང་མཛད་པ། བང་རིམ་ལ་བྱང་ཆུབ་སེམས་དཔའ་འཇིག་རྟེན་ལས་འདས་པ་དང་
འོག་ཏུ་འཇིག་རྟེན་པ་དུ་མ་དང་ལྡན་པར་གྱུར། དེ་ནས། བདག་དང་འགྲོ་ལ་ཐུགས་རྩེའི་ཕྱིར། །
ཉིད་ཀྱི་རྫུ་འཕྲུལ་མཐུ་ཡིས་ནི། །ཇི་སྲིད་མཆོད་པ་བདག་བགྱིས་ན། །དེ་སྲིད་བཅོམ་ལྡན་
བཞུགས་སུ་གསོལ། །ཨོཾ་བཛྲ་ཨ་ས་ན་སྭཱ་ཧཱ། ཞེས་པའི་སྔགས་རྒྱས་གདན་ལ་བཞུགས་སུ་
གསོལ་ལོ། །འཇིག་རྟེན་ཁམས་འདི་དཔག་མེད་ན། །མཆོད་ཡོན་ཇི་སྙེད་ཡོད་པ་རྣམས། །རྒྱལ་
བ་སྲས་དང་བཅས་ལ་འབུལ། །ཅི་བདེ་བར་ནི་བཞེས་ནས་ཀྱང༌། །སེམས་ཅན་དོན་ཀུན་མཛད་
དུ་གསོལ། །ཞེས་པ་དང༌། སྔར་གྱི་སྔགས་དང་ཕྱག་རྒྱས་མཆོད་ཡོན་དབུལ་ཞིང༌། དེ་ཡང་ཏིང་
ངེ་འཛིན་ཁྱད་པར་ཅན་གྱི་བྱ་སྟེ། རྒྱ་ནམ་མཁའི་ཚད་དང་མཉམ་པ་ངོ་བོ་བཟང་ཞིང་དགེ་བ།
དུས་འཁོར་བ་ཇི་སྲིད་མ་སྟོངས་ཀྱི་བར་དུ་འཇུག་པ། དགོས་ཆེད་སེམས་ཅན་ཐམས་ཅད་ཀྱི་
དོན་དུ། དམིགས་ཡུལ་རྒྱལ་བ་སྲས་བཅས་ཐམས་ཅད་ལ། རྣམ་པ་ཀུན་རྫོབ་ཏུ་བྱང་ཆུབ་
སེམས་དཔའ་ཀུན་ཏུ་བཟང་པོའི་མཆོད་པའི་རྣམ་འཕྲུལ་ལྟ་བུ་དྭངས་ཤིང་ཐོགས་པ་མེད་པ།
ས་དང་བར་སྣང་ཐམས་ཅད་ཁྱབ་པ། དོན་དམ་པར་འཁོར་གསུམ་གྱི་རྣམ་པར་རྟོག་པ་ཐམས་
ཅད་དང་བྲལ་བས་དབུལ་ཏེ། འོག་མ་ཐམས་ཅད་ལ་ཡང་དེ་བཞིན་དུ་ཤེས་པར་བྱའོ། །
འཇིག་རྟེན་ཁམས་འདི་དཔག་མེད་ན། །དྲི་མཆོག་ཇི་སྙེད་མཆིས་པ་རྣམས། །ཞེས་
-455

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སོགས་འདོན་པ་བསྒྱུར་ཏེ། ཨོཾ་བཛྲ་གརྦྷེ་པཱུ་ཛི་ཏེ་སྭཱ་ཧཱ། ཞེས་པའམ། ཡང་ན། གཙང་ཞིང་
གཙང་མ་ལས་བྱུང་བའི། །ལྷ་རྫས་དབང་པོའི་དྲི་འདི་དག། བདག་གི་གུས་པས་འབུལ་
ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཨ་ཧ་ར་ཨ་ཧ་ར། སརྦ་བིརྱ་དྷ་རི་
པཱུ་ཛི་ཏེ་སྭཱ་ཧཱ། ཞེས་པའི་སྔགས་རྒྱས་དྲི་ཆབ་དབུལ་བར་བྱའོ། །འཇིག་རྟེན་ཁམས་འདི་
དཔག་མེད་ན། །མེ་ཏོག་ཇི་སྙེད་མཆིས་པ་རྣམས། །ཞེས་སོགས་འདོན་པ་བསྒྱུར་ཏེ། ཨོྃ་བཛྲ་
པུཥྤ་པཱུ་ཛཾ་ཏེ་སྭཱ་ཧཱ། ཞེས་པའམ། ཡང་ན། གཙང་ཞིང་གཙང་མར་སྐྱེས་པ་ཡི། །ལྷ་རྫས་ཀྱིས་
ནི་མེ་ཏོག་འདི། །བདག་གིས་དད་པས་འབུལ་ལགས་ཀྱིས། །བཞེས་ནས་བདག་ལ་དགྱེས་
པར་མཛོད། །ཨ་ཧ་ར། ཞེས་པའི་སྔགས་རྒྱས་མེ་ཏོག་དབུལ་བར་བྱའོ། །འཇིག་རྟེན་ཁམས་
འདི་དཔག་མེད་ན། །བ